section_heading: Povijest
paragraph_text: Na samom početka finala 1974., Cruijff je izveo loptu s centra, a ona je dodavana trinaest puta između nizozemskih igrača prije nego što je opet došla do Cruijffa, koji je zatim krenuo u trk u kojem je izbjegao Bertija Vogtsa, da bi ga prekršajem točno izvan šesnaesterca zaustavio Uli Hoeneß. Sudac je ipak pokazao na kazneni udarac, a Johan Neeskens je doveo Nizozemsku u prednost nakon samo 80 sekundi igre, dok Nijemci nisu ni dotaknuli loptu. Cruijffove kreativne vještine u drugom je poluvremenu prigušilo efektno markiranje Bertija Vogtsa, dok su Franz Beckenbauer, Uli Hoeneß i Wolfgang Overath dominirali u sredini, a Zapadna Njemačka na kraju je odnijela pobjedu 2:1.<ref>